[Wen] Kom sing saam met die krone | Maroela Media
Krone (Foto: Verskaf)
Volgens Tania Fourie, publisiteitsbeampte van Select Musiek, gaan die kunstenaars Carnival City op 13 en 14 Augustus “op horings neem met treffer na treffer” met ŉ konsert vir die hele gesin.
Kunstenaars soos Nicholis Louw, Kurt Darren, Ray Dylan, Snotkop, Juanita du Plessis, Adam Tas, Brendan Peyper, Andriëtte, Elizma Theron, Ricus Nel, Liezel Pieters, Manie Jackson, Refentse, Jacques Tereblance en 4 Werke gaan ŉ hele rits keurspelle van plaaslike en internasionale gunstelinge uitvoer.
Volgens Fourie kan konsertgangers oudergewoonte uitsien na ŉ interaktiewe konsert. “Net soos met die stampvol vertonings van die verlede, sal die gehoor in karaoke-styl, met lirieke op die grootskerm, na hartelus kan saamsing vir solank as wat asem en stembande hou,” het sy gesê.
Die konsert is gemik op die hele gesin. “Professionele sangers en stortsangers, dié wat die woorde van alle liedjies wat al ooit geskryf is ken, dié wat verkies om nie te sing nie en selfs dié wat áángeraai is om eerder nie te sing nie – almal is welkom,” het sy bygevoeg.
Kaartjies vir die konsert is nou beskikbaar by Computicket.
WEN: Twee lesers staan die kans om ŉ dubbelkaartjie te wen na die konserte op 13 en 14 Augustus onderskeidelik. Stuur jou naam, van, kontakbesonderhede en antwoord op die volgende vraag na [email protected]: Waar vind die Krone-konserte plaas? Inskrywings sluit op 3 Augustus om 15:00. Die wenners word per e-pos in kennis gestel.
Maroela Media Afrikaanse Top 20: 1 Augustus 2016
Nou se dae sing almal: die wat kan sing sing en die wat nie kan sing sing ook.
Die woorde van die liedjie(s) is iets soos:
“Ek het jou lief:
wat dan oor en oor herhaal word met ‘n musiekritme wat skrik vir niks.
Nee-wat, dankie. Duidelik is die werklike sangers maar yl in hierdie groep.